Na osnovu saglasnosti Senata Univerziteta u Sarajevu i Odluke Vijeća Fakulteta zdravstvenih studija Univerziteta u Sarajevu, raspisuje se
KONKURS

Izbor nastavnika u zvanju 
1. Redovni profesor (status definisan članom 94. (9) Zakona o visokom obrazovanju Kantona Sarajevo) za:
Nastavni predmet “ Zaštita i njega u urgentnim stanjima“” – 1 izvršilac
Naučnu oblast  „Kliničko-hemijske-biohemijske laboratorijske tehnologije“ – 1 izvršilac
2. Vanredni profesor (status definisan članom 94. (9) Zakona o visokom obrazovanju Kantona Sarajevo) za naučnu oblast „Morfološke tehnologije u citodijagnostici i hematologiji“ – 1 izvršilac

Uslovi za izbor, u skladu sa članom 96.e) i f) Zakona o visokom obrazovanju („Službene novine Kantona Sarajevo“, broj: 33/17, u daljem tekstu Zakon):
Redovni profesor: proveden najmanje jedan izborni period u zvanju vanrednog profesora, najmanje osam naučnih radova objavljenih u priznatim publikacijama koje se nalaze u relevantnim naučnim bazama podataka, najmanje dvije objavljene knjige, originalni stručni uspjeh kao što je projekt, patent ili originalni metod, te uspješno mentorstvo najmanje po jednog kandidata za stepen drugog odnosno integrisanog ciklusa studija i trećeg ciklusa studija i uvjeti navedeni u članu 115. (2) Zakona.
Vanredni profesor: proveden najmanje jedan izborni period u zvanju docenta, najmanje pet naučnih radova objavljenih u priznatim publikacijama koje se nalaze u relevantnim naučnim bazama podataka, objavljena knjiga, originalni stručni uspjeh kao što je projekt, patent ili originalni metod te uspješno mentorstvo najmanje jednog kandidata za stepen drugog ciklusa studija odnosno integrisanog ciklusa studija i uvjeti navedeni u članu 115. Zakona i člana 193. stav (4) Statuta Univerziteta u Sarajevu.

Kandidati za izbor u nastavna zvanja prilažu, kako slijedi: 
1. Prijavu, s naznakom pozicije na koju konkuriše i popis priložene dokumentacije. U protivnom prijava će se smatrati nepotpunom.
2. Biografiju /CV u printanoj i elektronskoj formi.
3. Bibliografiju u printanoj i elektronskoj formi uz prilaganje knjiga i radova relevantnih za izbor, u skladu sa članom 96.e) i f) Zakona.
4. Diplome (visoke stručne spreme, naučnog stepena magistra i naučnog stepena doktora, odnosno diplome I (prvog), II (drugog) i III (trećeg) ciklusa studija), Rješenje o priznavanju visokoškolske kvalifikacije, ukoliko je ista stečena u inostranstvu, i drugu dokumentaciju o stečenom obrazovanju.
5. Dokaz o provedenom najmanje jednom izbornom periodu u zvanju, odnosno potvrdu da je kandidat proveo u nastavi najmanje tri godine nakon posljednjeg izbora, ukoliko se radi o prijevremenom izboru.
6. Dokaz o uspješno obavljenom mentorstvu, ili dokaze da su ispunjeni uslovi definisani članom 115.
7.  Zakona.
8. Drugi dokazi relevantni za izbor.
Svi kandidati, pored navedenih dokaza, dostavljaju izvod iz matične knjige rođenih i uvjerenje i državljanstvu Bosne i Hercegovine.
Sva dokumentacija se prilaže u originalu ili ovjerenoj kopiji. 
Status izabranog kandidata će biti uređen u skladu sa članom 94. (9) Zakona o visokom obrazovanju Kantona Sarajevo.
Konkurs ostaje otvoren 15 dana od dana objavljivanja.
Prijave putem pošte (sa naznakom PRIJAVA NA KONKURS) dostaviti na adresu: Fakultet zdravstvenih studija Univerziteta u Sarajevu, ul. Stjepana Tomića 1, Sarajevo.
Nepotpune i neblagovremene prijave  neće se uzeti u razmatranje.
